Zaradi majhnosti in razmeroma nizkih stroškov so patruljne ladje ena najpogostejših vrst vojaških ladij na svetu. Skoraj vse mornarice upravljajo vsaj nekaj obalnih patruljnih plovil. Uporabne so v manjših morjih, pa tudi na odprtih oceanih. Podobna plovila za izključno vojaške naloge vključujejo tudi torpedne čolne in raketne čolne. Ameriška mornarica je vrsto let uporabljala oborožene hidrogliserje tipa Pegasus v vlogi patruljnih ladij. Rečni patruljni čoln (PBR), znan predvsem iz Korejske in Vietnamske vojne je ameriški tip majhnih patruljnih čolnov, zasnovanih za delovanje na vodah velikih rek.